section_heading: Suvremena upotreba
paragraph_text: Hidroenergija u osnovi ne stvara emisiju ugljikovog dioksida <chem>CO2</chem> ni ostale štetne tvari, za razliku od izgaranja fosilnih goriva, te stoga nije značajni čimbenik globalnog zatopljenja zbog štetnih emisija <chem>CO2</chem>. Energija dobivena iz hidroelektrana može biti znatno jeftinija od energije dobivene iz fosilnih goriva ili nuklearne energije. Područja s obiljem hidropotencijala privlače indrustriju. No, pretjerana briga za okoliš može biti prepreka razvoju hidroenergetike.